Z A P I S N I K
3. sjednice Vijeća mjesnog odbora Cvjetni trg
održane 20. kolovoza 2021. u prostorijama Mjesnog odbora „Andrija Medulić“, Medulićeva 30, s početkom u 17.00 sati

Nazočni članovi Vijeća mjesnog odbora Cvjetni trg: Nebojša Gavrilov,  Dragan Hrnjak,  Nela Jantol i Matea Vučić.


Predsjednica Vijeća mjesnog odbora Cvjetni trg pozdravlja  nazočne i  konstatira da je na sjednici nazočno 4 članova Vijeća, čime su stečeni uvjeti za raspravu i pravovaljano odlučivanje.
 
Prije utvrđivanja dnevnog reda, predsjednica otvara raspravu o zapisniku 3. sjednice Vijeća mjesnog odbora Cvjetni trg. Vijeće, bez primjedbi, jednoglasno prihvaća zapisnik 3. sjednice Vijeća.

Predsjednica najavljuje Dnevni red
                                                      
DNEVNI   RED

1. Imenovanje nove članice vijeća mandatnog povjerenstva

1. Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora, davanje mišljenja

1. Predlaganje kandidata za članove školskih odbora i odbora učeničkih domova, donošenje zaključka

1. Prijedlog Odluke o izmjenama i dopunama Odluke o davanju u zakup i na drugo korištenje površina javne namjene, mišljenje, traži se

1.  Prijedlog Zaključka o podizanju Spomenika slovenskom pjesniku dr. Francu Prešernu, mišljenje, traži se

1. Zamjena česme na Cvjetnom trgu
[bookmark: _GoBack]
1. Drvored u Berislavićevoj ulici

1. Pitanja i prijedlozi










Ad. 1. Imenovanje nove članice vijeća mandatnog povjerenstva
Predsjednik mandatnog povjerenstva Dragan Hrnjak razrješuje Milenu Bekić Milinović sa obnašanja članice mandatnog povjerenstva i na njeno mjesto imenuje Mateju Vučić. MO Cvjetni trg slaže se s imenovanjem nove članice mandatnog povjerenstva s 4 glasa za, 0 protiv, 0 suzdržanih.

ZAKLJUČAK

o Izvješću Mandatnog povjerenstva o prestanku mandata članice mandatnog povjerenstva Milene Bekić Milinović Vijeća Mjesnog odbora Cvjetni trg i početku obnašanja dužnosti Mateje Vučić na mjesto članice mandatnog povjerenstva Vijeća.


I. Prima se na znanje Izvješće Mandatnog povjerenstva o prestanku mandata članice mandatnog povjerenstva Milene Bekić Milinović Vijeća Mjesnog odbora Cvjetni trg i početku obnašanja dužnosti zamjenice Mateje Vučić članice Vijeća.

II. Dana 20. kolovoza 2021. prestaje mandat iz osobnih razloga članice Vijeća Mileni Bekić Milinović.

Dana 20. kolovoza 2021. Mateja Vučić započinje s obnašanjem dužnosti zamjenice  članice Vijeća.

III. Ovaj će zaključak biti objavljen na oglasnoj ploči u sjedištu Mjesnog odbora Cvjetni trg.



Ad. 2. Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora, davanje mišljenja

Svi prisutni proučili su dokumente dobivene za ovu temu. MO Cvjetni trg slaže se s prijedlogom Odluke o izmjeni navedene Odluke s 4 glasa za, 0 protiv, 0 suzdržanih.

ZAKLJUČAK

o prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora

    
I.     Vijeće MO „Cvjetni trg“ jednoglasno podržava Odluku o izmjeni Odluke o
naknadi predsjednicima, potpredsjednicima i članovima vijeća gradskih četvrti i vijeća
mjesnih odbora te daje pozitivno mišljenje.




II.   Ovaj će zaključak biti dostavljen Vijeću Gradske četvrti Donji grad

	

Ad. 3. Predlaganje kandidata za članove školskih odbora i odbora učeničkih domova, donošenje zaključka

MO Cvjetni trg predlaže za članicu školskog odbora OŠ Ivan Gundulić: Milena Bekić Milinović. Prijedlog je izglasan s 4 glasa za, 0 protiv, 0 suzdržanih.

MO Cvjetni trg predlaže za člana školskog odbora OŠ Josipa Jurja Strossmayera: Nebojša Gavrilov. Prijedlog je izglasan s 4 glasa za, 0 protiv, 0 suzdržanih.

ZAKLJUČAK

o Imenovanju članova školskih odbora i domskih odbora za srednje škole i učeničke domove na području Gradske četvrti Donji grad kojima je Grad Zagreb osnivač

      I.     MO Cvjetni trg predlaže za članicu školskog odbora OŠ Ivan Gundulić: Milena Bekić Milinović. 
MO Cvjetni trg predlaže za člana školskog odbora OŠ Josipa Jurja Strossmayera: Nebojša Gavrilov. 
              


      II.   Ovaj će zaključak biti dostavljen Vijeću Gradske četvrti Donji grad


Ad.4. Prijedlog Odluke o izmjenama i dopunama Odluke o davanju u zakup i na drugo korištenje površina javne namjene, mišljenje, traži se

MO Cvjetni trg u raspravi postavlja pitanje Članka 11 Odluke o izmjenama kojim se propisuje da se u članku 26. briše stavak 3 - MO Cvjetni trg smatra da bi trebalo dodatno pojasniti na koji se način uvodi redovita kontrola korištenja otvorenih terasa, tj. pojašnjenje koja je prednost brisanja tog stavka. Također 

MO Cvjetni trg slaže se s prijedlogom Odluke o izmjenama i dopunama Odluke o davanju u zakup i na drugo korištenje površina javne namjene s 4 glasa za, 0 protiv, 0 suzdržanih.

ZAKLJUČAK
Prijedlog Odluke o izmjenama i dopunama Odluke o davanju u zakup i na drugo
korištenje površina javne namjene


I.     Vijeće MO „Cvjetni trg“ jednoglasno podržava Odluku o izmjenama i
dopunama Odluke o davanju u zakup i na drugo korištenje površina javne namjene


II.   Ovaj će zaključak biti dostavljen Vijeću Gradske četvrti Donji grad


Ad.5. Prijedlog Zaključka o podizanju Spomenika slovenskom pjesniku dr. Francu Prešernu, mišljenje, traži se

MO Cvjetni trg slaže se prijedlogom Zaključka o podizanju spomenika Spomenika slovenskom pjesniku dr. Francu Prešernu s 4 glasa za, 0 protiv, 0 suzdržanih.
	
ZAKLJUČAK


I.   Vijeće MO „Cvjetni Trg“ jednoglasno podržava Prijedlog Zaključka o podizanju     spomenika slovenskom pjesniku dr. Francu Prešernu te o istom daje pozitivno mišljenje.

II.  Dodatno ističemo stajalište da o podizanju spomenika zaključno mišljenje treba imati
mjesni odbor u kojem se takav spomenik namjerava podignuti.



II.   Ovaj će zaključak biti dostavljen Vijeću Gradske četvrti Donji grad

Ad.6. Zamjena česme na Cvjetnom trgu

Raspravljalo se o zamjeni ili barem popravku česme na Cvjetnom trgu. Dragan Hrnjak napominje da je naš MO pun turista i da često vidi kako pokušavaju natočiti vodu jer misle da je na senzor. S obzirom na COVID-19 situaciju te činjenicu da su se standardi promijenili kroz 20 godina od kad je česma postavljena (npr. pristupačnost za starije osobe ili osobe s invaliditetom, odvojena slavina za pse kojima se također mora spriječiti pristup slavini za osobe), česmu treba mijenjati. Spominje se i inicijativa udruge 1PostoZaGrad koja je predlagala i načine rješavanja, uključujući raspisivanje natječaja za novi dizajn česme. Svi se slažu kako česma ne predstavlja Grad na adekvatan način, te bi ju svakako trebalo što prije popraviti, a dugoročno zamijeniti.

Ad.7. Drvored u Berislavićevoj ulici

Predsjednicu je ranije kontaktirao MP koji je 2015. prikupio preko 200 potpisa za vraćanje drvoreda u Berislavićevoj ulici te nakon te inicijative nije dobio odgovor što se dalje događalo po tom predmetu. Svi prisutni se slažu s prijedlogom vraćanja drvoreda, da je korisno za zajednicu i da bi trebalo vidjeti mogućnosti izvođenja i u drugim ulicama.  Gradski ured za zaštitu prirode i kulture bi trebao biti uključen u izradu projekta s obzirom na osobitosti prostora (instalacije, namjena), po potrebi i ostali uredi nadležni za ovakve projekte.

Ad.8. Pitanja i prijedlozi
1. Mateja Vučić predlaže da se napravi baza sa stanjem zgrada nakon potresa, uzimajući u obzir naljepnice (crvena, žuta, zelena). Napominje i da postoji web stranica na kojoj se vidi procijenjeno stanje. Upozorava da su ulice opasne jer se događa padanje cigle s krova s pojedinih zgrada. Nebojša Gavrilov nadodaje da se ne vidi naknadno stanje zgrada npr. ako su radili popravke, a što bi upravitelji (npr. GSKG) mogli znati. Dragan Hrnjak kaže kako je i Luka Korlaet preko medija rekao da statičari ponovo obilaze zgrade. Svi se slažu kako bi objedinjavanje svih podataka bilo iznimno važno da bi se mogla dobiti jasnija slika stanja. 
2. Nela Jantol obavještava kako su predsjednici nakon koordinacije s VGČ tražili tjedni raspored Čistoće, Zrinjevca i Vodovoda i odvodnje. Dogovoreno je da predsjednica prosljeđuje te rasporede svima u vijeću kako bi se moglo pratiti provođenje aktivnosti
3. Razgovaralo se o prijavi članova Zg Foruma o kontejnerima ispred njihovih prostora koje nagrđuju prostor te se tamo nalaze i kontejneri susjednih ugostiteljskih objekata. Postavlja se pitanje prostora u gradu gdje svaki ulaz ima više kontejnera. Pitanje je upućeno i predsjedniku VGČ na daljnje postupanje.
4. Predsjednica prenosi informaciju o građaninu koji je mailom javio da ima problem s bukom iz kafića. Nažalost, naše ovlasti premašuju rješavanje ovakvih problema te ćemo ga uputiti na rješavanje problema kroz prijavu sanitarnoj inspekciji.
5. Predsjednica kaže da će provjeriti na idućoj koordinaciji s VGČ mogućnost održavanja sjednica on-line, pogotovo od jeseni kad bi moglo doći do porasta broja oboljelih i preporuke oko ne zadržavanja u istom prostoru. 
6. Razgovara se o dežurstvima koji bi se počeli održavati od jeseni kako bi građani mogli doći u kontakt s nama, a u dogovoru s MO Kralj Petar Svačić zbog prostora.  

Sjednica je završila u 18:15

Zapisnik sastavila: Nela Jantol


KLASA:026-02/21-002/1268
URBROJ:251-06-11-103-21-2
Zagreb, 20. kolovoza 2021.




                                                                                         Predsjednica
                                                                                       Vijeća Mjesnog odbora
                                                                                        Cvjetni trg

                                                                                        Nela Jantol
                                              
